গত এক মাস ধরে একটি বাঘ নাজেহাল করে ছাড়ছে বন দফতরকে। তবে, এ বার খুশির খবর আসতে চলেছে বন দফতjs৷ কারণ খুব শীঘ্রই সুন্দরবনে বাঘের সংখ্যা ১০৩ থেকে বেড়ে ১১০ হতে চলেছে। বন দফতর সূত্রেই মিলছে এই খুশির খবর। এই বছরই প্রথম ভারত-বাংলাদেশ যৌথ উদ্যোগে বাঘ গণনা হচ্ছে। সুন্দরবনের বিশাল বনভূমিতে মাঝে কোনও কাঁটা তার নেই। তাই ভারত এবং বাংলাদেশে বাঘের সংখ্যা ঠিক কত, তা নিয়ে একটা ধন্দ থেকেই যাচ্ছিল বলে জানিয়েছে পশ্চিমবঙ্গের বন দফতর। সেই জন্যই এই বছর এক সঙ্গে বাঘ গণনার সিদ্ধান্ত বলে জানানো হয়েছে৷